Jóga: egészség és jó közérzet | Integralna joga
27/09/2015 - No Comments	-
A jóga gyakorlása út életünk teljessége felé. Szemlélete szerint az ember egy komplex egység, amelyben minden szint – mind a fizikai, energetikai, mind pedig az érzelmi, mentális, valamint a fiziológiai és spirituális szint – egymásra hat.
A jóga kritikusan tekint a nyugati orvoslás nézeteire, amely az embert nem olyan többdimenziós lényként szemléli, mint amilyen valójában, hanem csupán egy fizikai mechanizmusként.
Míg a modern nyugati orvostudomány a betegségek és az egészségügyi rendellenességek tüneteit kezeli, a jóga mélyen az okokra hat. A fizikai test és annak egészsége vagy megbetegedése az emberi lény finom testének visszatükröződése. Megmutatja értelmi állapotát és érzelmeit, továbbá, hogy hogyan használja elméjét és hogyan közelíti meg a világot és önmagát. Aki valaha is – még ha csak rövid időre is – megtapasztalta a teljes valóját eltöltő boldogságot, tudja, hogy az milyen mély hatást tud gyakorolni egészségére. Ilyenkor mintha a test olyannyira telve lenne vitalitással, hogy azt érezzük, teljesen elveszti súlyát és így mindent el tudnánk viselni. Másrészt a negatív, depressziós és mániákus gondolkodás, amely újból és újból ugyanazokat a negatív gondolatokat ismételgeti, fejfájáshoz, feszültséghez és fáradtsághoz vezet, amely hosszútávon akár komoly betegséggé fejlődhet.
Új jóga tanfolyam indul a Tara Jóga egyesület szervezésében. Egy nyitó előadás alkalmával betekinthetünk a jóga elméletébe és gyakorlatába. ♦
Időpont: 2015. Október 7, szerda 18:30
Cím: Zenta, Szép utca 7 (a hídi óvoda tornaterme)
Információ: 063/533-937 vagy skolajogetara@yahoo.com